Jan Thoresen (musiker)

Jan Henry Thoresen (født 1944) er en norsk vokalist, musiker (fløyte, klarinett og saksofon), tekstforfatter, radioprogramleder og komponist.

Thoresen har sin utdannelse fra Musikkonservatoriet i Oslo  og fra universitetet i Oslo. Han var musikklærer i ungdomsskolen til 1972, da han ble heltidsmusiker og medlem av Kjell Karlsens orkester. I 1973 hadde han stor suksess med «Sett en blomst i karmen», en norsk versjon av «Tie a Yellow Ribbon Round the Ole Oak Tree». Hans versjon av «Håvard Hedde» var også populær.

J.H. Thoresen har også vært ansatt som musiker ved Oslo Nye Teater, hvor han blant annet skrev musikk til Kjøpmannen i Venedig av Shakespeare, og eventyrstykket Grimsborken for Det nye teaters dukketeater.

Thoresen har blant annet gitt norsk språkdrakt til «We'll Meet Again» («Vi ses igjen»).

Han scenedebuterte som tre-åring i Festiviteten i Larvik med sangen "Se Maler'n", og var med i Langestrand Barneteater. Fem år gammel begynte Jan å ta pianotimer. I 1952 ble det Larvik guttemusikk, senere Larvik Ungdomsmusikk. Som 16-åring ble han med et orkester fra Sverige og ble der ett år.

Thoresen satt også som 1. klarinettist i Skien orkesterforening, og var også solist hvor han spilte Webers første klarinettkonser, og fikk bra kritikker.

Han har vært programleder for en rekke musikkprogrammer på NRK radio (blant annet «Countryloftet» og «Den vil jeg høre igjen») og er også dirigent for Sporveismusikken i Oslo.

 Diskografi 
 En blomst i karmen (Polydor 2382 040, 1973)
 Skillingsviser (med Astrid Olsen, CBS 80873, 1975)
 Veidemann (CBS 81244, 1976)

 Kilder 
 Thoresen, Jan – Ballade.no

Kategori:Norske musikere
Kategori:Personer fra Larvik kommune
Kategori:Fødsler i 1944